CELEX: 32016D0712(01)
Language: lt
Date: 1467763200000
Title: 2016 m. liepos 6 d. Komisijos sprendimas dėl Jūrų reikalų ir žuvininkystės GD atvirosios integruoto žuvininkystės duomenų valdymo programinės įrangos licencijavimo

12.7.2016   
            
            
               LT
            
            
               Europos Sąjungos oficialusis leidinys
            
            
               C 252/9
            
         KOMISIJOS SPRENDIMAS
   2016 m. liepos 6 d.
   dėl Jūrų reikalų ir žuvininkystės GD atvirosios integruoto žuvininkystės duomenų valdymo programinės įrangos licencijavimo
   (2016/C 252/03)
   EUROPOS KOMISIJA,
   atsižvelgdama į Europos Sąjungos sutartį, Europos atominės energijos bendrijos steigimo sutartį ir Sutartį dėl Europos Sąjungos veikimo,
   atsižvelgdama į 2001 m. rugsėjo 19 d. Komisijos sprendimą (PV1536), kuriuo generaliniams direktoriams ir tarnybų vadovams suteikiami įgaliojimai priimti sprendimą dėl poreikio užregistruoti intelektinės nuosavybės teisių, atsirandančių vykdant veiklą ar programas, už kurias jie atsakingi, apsaugos paraišką, išduoti susijusias licencijas ir įgyti ar perduoti teises, jų atsisakyti ar nustoti jomis naudotis, o generaliniams direktoriams suteikiami su tuo susiję administracinio vykdymo įgaliojimai,
   kadangi:
   
               (1)
            
            
               Jūrų reikalų ir žuvininkystės generalinis direktoratas (Jūrų reikalų ir žuvininkystės GD), vadovaudamasis Jungtinių Tautų Prekybos lengvinimo ir elektroninio verslo centro (UN/CEFACT) standartu FLUX, sukūrė keletą integruoto žuvininkystės duomenų valdymo (IFDM) programinės įrangos paketą sudarančių informacinių sistemų, kurios padėtų elektroniniu būdu keistis žvejybos veiklos duomenimis;
            
         
               (2)
            
            
               šiuo metu IFDM paketą (toliau – programinė įranga) sudaro šios informacinės sistemos: keitimosi duomenimis lygmuo FLUX, kuriame galima keistis elektroniniais pranešimais pagal UN/CEFACT standartą, laivų padėčiai stebėti skirta Sąjungos laivų stebėjimo sistema (VMS), kurią sudaro Jūrų reikalų ir žuvininkystės GD sukurti trys moduliai (erdvinis, ataskaitų teikimo ir USM), ir VSM elektroninio duomenų registravimo ir perdavimo sistemos (ERS) žiūryklė, kuri padeda Sąjungos laivų stebėjimo sistemoje elektroninius žvejybos žurnalus matyti UN/CEFACT formatu;
            
         
               (3)
            
            
               atvirosios programinės įrangos licencijavimas būtų naudingas siekiant pasaulio mastu vienodai keistis žuvininkystės duomenimis ir padėtų sutaupyti lėšų. Todėl programinės įrangos priemonės turėtų būti išplatintos valstybėms narėms, trečiosioms šalims, regioninėms žuvininkystės stebėjimo organizacijoms ir Jungtinių Tautų Maisto ir žemės ūkio organizacijai;
            
         
               (4)
            
            
               Jūrų reikalų ir žuvininkystės GD – už programinės įrangos sukūrimą ir techninę priežiūrą atsakingas generalinis direktoratas, kartu atliekantis tarnybos, kuriai pavestas sprendimų, priimamų intelektinės nuosavybės srityje, administracinis vykdymas, funkcijas, – mano, kad atvirosios programinės įrangos licencijavimas yra tinkamas ir naudingas;
            
         
               (5)
            
            
               siekiant išplatinti programinę įrangą bei paskatinti ja naudotis ir išvengti jos pasisavinimo pasinaudojant išimtinėmis teisėmis, programinė įranga bus atiduota naudoti pagal atvirosios programinės įrangos licenciją,
            
         NUSPRENDĖ:
   1 straipsnis
   Programinės įrangos platinimui, siekiant sudaryti sąlygas ja naudotis ir ją atgaminti, plėtoti ir toliau platinti, gali būti taikomos neišimtinės atvirosios programinės įrangos licencijos sąlygos.
   2 straipsnis
   Šis sprendimas bus taikomas visais atvejais, kai ši programinė įranga bus atiduodama naudoti ateityje, arba jos naujoms versijoms.
   
      Priimta Briuselyje 2016 m. liepos 6 d.
      
         
            Komisijos vardu
         
         João AGUIAR MACHADO
         
            Generalinis direktorius